Huishoudelike Verpesteling | Herriemerrie
Almal het een. Selfs die luiste, mees nuttelose huisvrou wie se enigste huislike hoedanigheid is dat sy in ‘n huis woon. Daardie een ding wat reg moet wees ten alle koste. Al moet ‘n mens dit self doen. Die een ding wat jou in die oog steek en uitgeroei moet word. Alles anders kan maar sien kom klaar. As daardie een ding reg is, kan alles anders geignoreer word.
Sal ons dit die ononderhandelbare noem?
Dit is ook gewoonlik waar die kopstampery in die gesin vandaan kom. Pa kan alles oorsien, mits hy ‘n skoon beker kan kry. Ma kan weer met ‘n berg skottelgoed lewe, maar bewaar die gesin as die vloer vuil is. Sus kan nie stof uitstaan nie en Boet het vrede solank hy die TV kan sien.
Ek is maar ‘n passiewe mens en huishoudelike takies is beslis nie iets wat passie in my kan opwek nie. Ek moes egter daarmee vrede gemaak het dat ek die simpel feetjie is wat my berg skottelgoed sal moet aandurf. Ek maak dus baie seker dat ek nooit met ‘n berg skottelgoed sit nie. Eintlik is dit om en ewe – skottelgoed sal jy skottelgoed moet was. Jou keuse is maar beperk – jy was verskeie kere ‘n paar goedjies op ‘n slag of jy was op een slag al jou breekgoed. Maar die vet weet, as daar eers ‘n berg is, blaas dit summier my wiele af.
Wat is die een ding wat jy moet doen voordat jy ‘n oog opmekaar kan sit? Daardie een ding wat reg moet wees voordat jy jou voete by die huis kan uit sit?
« Hiermee neem ek . . . Waar loop Laviga rond »
Datum : Augustus 8, 2017
rondomtaliedraai (17:56:43) :
Ek sal graag so robot in diens wil neem
Xena Phoenix (17:55:47) :
travel460 (19:51:44) :
Skottelgoed kan oorstaan. Maar ons flippen wit vloerteëls!!!
Xena Phoenix (18:01:16) :
Verf dit bruin
HesterLeyNel (20:41:28) :
Klere wat rondlê moet opgehang, opgevou en weggepak wees.
Xena Phoenix (18:02:07) :
Wanneer kry ‘n mens klere wat hulle self opvou?
HesterLeyNel (18:18:06) :
Wanneer ek weier om te ry voordat die eienaar dit gedoen het. Ek het beheer oor die motor- en heksleutels. 😈
verons (08:47:49) :
More, more…. ek sal nooit in ‘n deurmekaar bed inklim nie nog minder sit ek my voet uit my huis uit as my bed nie opgemaak is nie, inteendeel ek sit nie my voet uit my kamer uit voor my bed nie opgemaak is nie……
Xena Phoenix (18:03:01) :
Verons!!!!!!!!!!!!!! Long time, no see.
😉 Hulle reken dit is goed om soms nie die bed op te maak nie.
Toortsie (11:37:07) :
Die een ding voor ek die huis moet uit? My oorbelle! Ek moet oorbelle insit!
Ek laat nie toe dat daar gesny word op my kombuisoppervlak nie, dit moet op ‘n plank gebeur. En vat ASSSEBLIEF vir jou ‘n bordjie as jy koek of waatlemoen wil eet, dis baie makliker om die bord te was as die vloer! Gmf
Xena Phoenix (18:03:31) :
Ek verpes vee, stofsuig en vloer was. Gelukkig is ek blind daarvoor.
Blogghoeroes, ek soek raad asb. | Toortsie, Kameel en Bokbaaivygie se blog (11:37:53) :
[…] Wie kan help? Xena? […]
Olga (20:43:52) :
My bed moet opgemaak wees en my bad moet skoon wees. Deesdae irriteer dit my ook grensloos as die teels wat ek help le het vaal. As ek ooit weer moet teels le sal dit klei teels wees. Hulle kry ‘n verseeler bo oor en blink altyd mooi. Dalk moet ek maar gehoor aan Homer betaal. Hy loop altyd en brom dat ek die ^&&%$# honde moet buite los. Dis glo hulle wat die vloer dof trap. Maar dis mos my ^&&%$# honde.